
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 70 

22 Μαρτίου 2007 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

61. Σχολεία Υποχρεωτικής Φοίτησης Μονίμων Αξιω¬ 
ματικών των Ενόπλων Δυνάμεων. 1 

62. Επαγγελματικά δικαιώματα των κατόχων διπλώ¬ 
ματος του Οργανισμού Επαγγελματικής Εκπαί¬ 
δευσης και Κατάρτισης (Ο.Ε.Ε.Κ.) επιπέδου Μετα- 
δευτεροβάθμιας Επαγγελματικής Κατάρτισης της 
ειδικότητας «Διασώστης - Πλήρωμα Ασθενοφό¬ 
ρου» της ομάδας Υγείας του Τομέα «Υγείας Αι¬ 


σθητικής - Κοινωνικών Υπηρεσιών». 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο υπ’ αριθμ. 58 Προεδρι¬ 
κό Διάταγμα. 3 

ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 61 
Σχολεία Υποχρεωτικής Φοίτησης Μονίμων Αξιωματι¬ 
κών των Ενόπλων Δυνάμεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Το άρθρο 7 του ν. 2439/1996 (Α' 219). 
β) Το άρθρο 4, του π.δ. 273/1998 (Α' 199), όπως αντικα- 
ταστάθηκε από το άρθρο 2, του π.δ. 28/2005 (Α' 44). 

γ) Την περ. Γ της παρ. 1 του άρθρου 17 του ν. 2292/1995 
(Α' 35). 

δ) Το άρθρο 90 του Κωδικός νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (Α' 98). 

ε) Την υπ’ αριθμ. 11/29.11.2006 Γνωμοδότηση, του Συμ¬ 
βουλίου Αρχηγών Γ ενικών Επιτελείων (ΣΑΓΕ). 

στ) Το γεγονός ότι από τις διατάξεις του παρόντος 
δεν προκαλείται πρόσθετη οικονομική επιβάρυνση σε 
βάρος του κρατικού προϋπολογισμού. 

ζ) Την υπ’ αριθμ. 36/2007 Γνωμοδότηση του Συμβουλίου 
της Επικράτειας, μετά από πρόταση του Υπουργού Εθνι¬ 
κής Άμυνας, αποφασίζουμε: 


Άρθρο 1 

Στην παράγραφο 2, του άρθρου 4, του π.δ. 273/1998 
(Α' 199), όπως αυτό αντικαταστάθηκε από το άρθρο 2, 
του π.δ. 28/2005 (Α' 44), προστίθεται εδάφιο δεύτερο 
ως ακολούθως: 

“Οι διατάξεις του πρώτου εδαφίου της παραγράφου 
αυτής, δεν ισχύουν για τους αξιωματικούς των ειδικο¬ 
τήτων Ιατρών, Οδοντιάτρων, Φαρμακοποιών, Κτηνιά¬ 
τρων και Νοσηλευτικής που προήχθησαν στο βαθμό 
του Επγού, χωρίς να είναι υποχρεωτική η φοίτησή τους 
στη ΣΠΑ/Κατωτέρων, μέχρι την 31.12.2001”. 

Στον Υπουργό Εθνικής Άμυνας αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 16 Μαρτίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΕΥΑΓΓΕΛΟΣ-ΒΑΣΙΛΕΙΟΣ I. ΜΕΪΜΑΡΑΚΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟΜ. 62 
Επαγγελματικά δικαιώματα των κατόχων διπλώματος 
του Οργανισμού Επαγγελματικής Εκπαίδευσης και 
Κατάρτισης (Ο.Ε.Ε.Κ.) επιπέδου Μεταδευτεροβάθ- 
μιας Επαγγελματικής Κατάρτισης της ειδικότητας 
«Διασώστης - Πλήρωμα Ασθενοφόρου» της ομάδας 
Υγείας του Τομέα «Υγείας - Αισθητικής - Κοινωνι¬ 
κών Υπηρεσιών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των περιπτώσεων ε' και ζ' της πα¬ 
ραγράφου 3 του άρθρου 2 και της παραγράφου 3 του 
άρθρου 6 του ν. 2009/1992 «Εθνικό Σύστημα Επαγγελμα¬ 
τικής Εκπαίδευσης και Κατάρτισης και άλλες διατάξεις 
(Α' 18), όπως τροποποιήθηκε και ισχύει. 

2. Τις διατάξεις των άρθρων 4 και 5 της υπ’ αριθμ. 
27304/2004 (Β'517) απόφασης του Πρωθυπουργού και 
του Υπουργού Υγείας και Κοινωνικής Αλληλεγγύης «Ανά¬ 
θεση αρμοδιοτήτων στους Υφυπουργούς Υγείας και 

Κοινωνικής Αλληλεγγύης Αθανάσιο Γιαννόπουλο και 
Γεώργιο Κωνσταντόπουλο». 

3. Την υπ’ αριθμ. 18/17.5.2006 γνώμη του Διοικητικού 
Συμβουλίου του ΟΕΕΚ. 

4. Το άρθρο 90 του π.δ. 63/2005 «Κωδικοποίηση της νομοθε¬ 
σίας για την Κυβέρνηση και τα κυβερνητικά όργανα» (Α' 98). 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπο¬ 
λογισμού. 

6. Την υπ’ αριθμ. 290/2006, Γνωμοδότηση του ΣτΕ, 
ύστερα από πρόταση του Υπουργού Εθνικής Παιδείας 
και Θρησκευμάτων και του Υφυπουργού Υγείας και Κοι¬ 
νωνικής Αλληλεγγύης, αποφασίζουμε: 

Άρθρο 1 

Στους κατόχους Διπλώματος Ο.Ε.Ε.Κ. επιπέδου Με- 
ταδευτεροβάθμιας Επαγγελματικής Κατάρτισης, της 
ειδικότητας «Διασώστης - Πλήρωμα Ασθενοφόρου» 
χορηγείται άδεια άσκησης επαγγέλματος Διασώστη 
- Πληρώματος ασθενοφόρου. 

Αρθρο 2 

Τομείς απασχόλησης 

Οι επαγγελματίες της ειδικότητας «Διασώστης - Πλή¬ 
ρωμα ασθενοφόρου» απασχολούνται στον προνοσοκο- 
μειακό χώρο σε: 
α) Ασθενοφόρα οχήματα, 
β) Κινητές Ιατρικές Μονάδες. 

γ) Κινητά Συντονιστικά Κέντρα για Μαζικές Κατα¬ 
στροφές. 

δ) Μηχανές ταχείας επέμβασης, 
ε) Οποιοδήποτε εναέριο μέσο που χρησιμοποιείται με 
σκοπό την διακομιδή ασθενούς. 

στ) Οποιοδήποτε πλωτό μέσο που έχει ως σκοπό την 
διακομιδή ασθενούς. 

ζ) Ομάδες αντιμετώπισης Μαζικών Απωλειών Υγείας, 
η) Οχήματα μικρού όγκου για πρώτες βοήθειες. 

Άρθρο 3 

Ο κάτοχος διπλώματος Ο.Ε.Ε.Κ. επιπέδου Μεταδευτε- 
ροβάθμιας Επαγγελματικής Κατάρτισης, της ειδικότη¬ 
τας «Διασώστης - Πλήρωμα Ασθενοφόρου» πρέπει να 
επιδεικνύει σεβασμό προς τη ζωή και το θάνατο του 
ατόμου, τηρώντας το ιατρικό απόρρητο, καθώς επίσης 
τους κανόνες δεοντολογίας και επικοινωνίας των επαγ- 
γελματιών υγείας. 

Αρθρο 4 

Περιγραφή καθηκόντων 

Οι επείγουσες πράξεις που ασκούνται από τους κατό¬ 
χους Διπλώματος Επαγγελματικής Κατάρτισης επιπέ¬ 
δου Μεταδευτεροβάθμιας Επαγγελματικής Κατάρτισης 
του ν. 2009/1992, της ειδικότητας «Διασώστης - Πλήρωμα 
Ασθενοφόρου», και είναι, σύμφωνα με τα διεθνή πρωτό¬ 
κολλα αντιμετώπισης, αναγνωρισμένες από τη διεθνή 
κοινότητα, είναι οι ακόλουθες: 

1/Ελεγχος και μέτρηση ζωτικών σημείων και ειδικό¬ 
τερα: 

α) των αναπνοών, 

β) των σφύξεων, 

γ) της αρτηριακής πίεσης, 

δ) της θερμοκρασίας σώματος. 


2. Διασφάλιση αεραγωγού σε επείγουσες καταστάσεις 
χρησιμοποιώντας: 

α) τεχνικές με τα χέρια, 

β) βασικούς αεραγωγούς (στοματοφαρυγγικός - ρινο¬ 
φαρυγγικός αεραγωγός). 

3. Υποστήριξη της αναπνοής με: 
α) χορήγηση οξυγόνου, 

β) αυτοδιατεινόμενο ασκό (επιόυ). 

4. Αντιμετώπιση τραυμάτων, ασηψία-αντισηψία, φρο¬ 
ντίδα. 

5. Έλεγχος εξωτερικής αιμορραγίας: α) με άμεση πίεση 
β) με ίσχαιμη περίδεση. 

6. Ακινητοποίηση τραυματία και ασφαλής διακομιδή 
ασθενούς με: 

α) χρήση αυχενικού κολάρου (περιλαίμιου), 
β) χρήση σανίδας πολυτραυματία, 
γ) χρήση στρώματος πολυτραυματία, 
δ) χρήση κοίλου ή διαιρούμενου φορείου, 
ε) χρήση φορείου τροχήλατου, 
στ) χρήση καρέκλας τροχήλατης, 
ζ) χρήση σκελετικής έλξης, 
η) χρήση γιλέκου απεγκλωβισμού, 
θ) διενέργεια επείγοντος απεγκλωβισμού βάσει ανά¬ 
λογου πρωτοκόλλου, 
ι) χρήση αεροναρθηκών. 

7. Τοποθέτηση περιφερικών φλεβικών γραμμών και 
χορήγηση υγρών όπου απαιτείται. 

8. Διατήρηση θερμοκρασίας σώματος του ασθενούς. 

9. Βασική υποστήριξη της ζωής (Καρδιοαναπνευστική 
Αναζωογόνηση). 

10. Εφαρμογή και χρήση αυτόματου εξωτερικού απι- 
νιδωτή. 

11. Παρακολούθηση λειτουργίας συσκευών έγχυσης 
υγρών και τυχουσών παροχετεύσεων. 

12. Λήψη μέτρων για την ασφάλεια του ασθενούς και 
του διασώστη. 

13. Μέτρα ασηψίας-αντισηψίας του χώρου και των 
εξαρτημάτων των μέσων διακομιδής. 

14. Παρακολούθηση της λειτουργίας συσκευών εξο¬ 
πλισμού των μέσων διακομιδής καθώς και αναφορά 
πιθανών βλαβών αυτών. 

15. Φροντίδα για τον άρτιο εξοπλισμό του μέσου 
διακομιδής. 

16. Διακομιδή ασθενούς στον κατάλληλο υγειονομικό 
σχηματισμό, με την κατάλληλη κατά περίσταση ταχύτη¬ 
τα, την χρήση ηχητικών και φωτεινών βοηθημάτων όταν 
αυτό κρίνεται αναγκαίο, πάντα όμως ακολουθώντας τον 
κώδικα οδικής κυκλοφορίας. 

17. Λήψη και διαχείριση τηλεφωνικών κλήσεων και πα¬ 
ροχή οδηγιών για πρώτες βοήθειες σε πολίτες. 

18. Επικοινωνία με το συντονιστικό κέντρο. 

19. Λήψη ηλεκτροκαρδιογραφήματος με εντολή ια¬ 
τρού. 

20. Βοήθεια στο γιατρό: 

α) σε επείγουσες ιατρικές ενέργειες (συρραφή τραύ¬ 
ματος, ενδοτραχειακή διασωλήνωση κ.λπ.), 
β) σε χορήγηση φαρμάκων, 
γ) σε εξειδικευμένη υποστήριξη της ζωής. 

21. Συμμετοχή σε ομάδες που αντιμετωπίζουν κατα¬ 
στάσεις μαζικών απωλειών υγείας: 

α) μαζικού συμβάντος (ατύχημα), 

β) μαζικής καταστροφής (σεισμοί, πλημμύρες, κ.λπ.), 

γ) χημικών Βιολογικών Ραδιολογικών Πυρηνικών απει¬ 
λών. 

22. Ενημέρωση εγγράφως του υγειονομικού προσω¬ 
πικού του Τμήματος Επειγόντων Περιστατικών (Τ.Ε.Π.) 
κατά την παράδοση του ασθενούς. 

23. Οδήγηση ασθενοφόρου οχήματος, προαιρετικά 
οδήγηση μοτοσυκλέτας άμεσης επέμβασης. 

24. Βοήθεια επιτόκου σε φυσιολογικό τοκετό. 

Άρθρο 5 

Επείγουσες πράξεις, μη προβλεπόμενες στο παρόν, 
δύνανται να ασκούνται από τους κατόχους Διπλώματος 
Επαγγελματικής Κατάρτισης επιπέδου Μεταδευτερο- 
βάθμιας Επαγγελματικής κατάρτισης του ν. 2009/1992 
της ειδικότητας «Διασώστης - Πλήρωμα Ασθενοφόρου» 
μόνο όταν ανατίθενται με απευθείας εντολή ιατρού της 
Κινητής Ιατρικής Μονάδας ή ιατρού του Συντονιστικού 
Κέντρου του ΕΚΑΒ και πάντοτε στο πλαίσιο του γνω¬ 
στικού αντικειμένου αυτών. 

Αρθρο 6 

1. Η άδεια άσκησης επαγγέλματος των κατόχων Δι¬ 
πλώματος Επαγγελματικής Κατάρτισης του ν. 2009/1992, 
της ειδικότητας «Διασώστης - Πλήρωμα Ασθενοφόρου» 
χορηγείται από τις αρμόδιες υπηρεσίες του Υπουργείου 
Υγείας και Κοινωνικής Αλληλεγγύης. 

2. Από τις διατάξεις αυτές δεν θίγονται τα έως σήμερα 
δικαιώματα και υποχρεώσεις των εργαζομένων στον 
προνοσοκομειακό χώρο που δεν είναι κάτοχοι Διπλώ¬ 
ματος Επαγγελματικής Κατάρτισης του ν. 2009/1992, 
της ειδικότητας «Διασώστης - Πλήρωμα Ασθενοφόρου», 
όπως αυτά προβλέπονται στο π.δ. 376/1988 άρθρο 12 
παρ. 4. 

3. Με απόφαση του Υπουργού Υγείας και Κοινωνικής 
Αλληλεγγύης καθορίζονται τα απαιτούμενα δικαιολο- 
γητικά, καθώς και κάθε λεπτομέρεια σχετικά με τη 
διαδικασία χορήγησης της εν λόγω άδειας. 

Άρθρο 7 

Από τη δημοσίευση του παρόντος καθιερώνεται ο 
επαγγελματικός τίτλος του «Διασώστη» στους κατόχους 
διπλωμάτων των: 

1. Ινστιτούτων Επαγγελματικής Κατάρτισης (Ι.Ε.Κ.) της 
ειδικότητας «Διασώστης - Πλήρωμα Ασθενοφόρου». 

2. Σχολών της αλλοδαπής ισοτίμων προς τις ανωτέρω 
Σχολές. 

Αρθρο 8 
Τελική Διάταξη 

Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 


Στην Υπουργό Εθνικής Παιδείας και Θρησκευμάτων 
ανατίθεται η δημοσίευση και εκτέλεση του παρόντος 
Διατάγματος. 

Αθήνα, 12 Μαρτίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΥΦΥΠ. ΥΓΕΙΑΣ ΚΑΙ 

ΚΑΙ ΘΡΗΣΚΕΥΜΑΤΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΜΑΡΙΕΤΤΑ ΓΙΑΝΝΑΚΟΥ ΑΘΑΝΑΣΙΟΣ ΓΙΑΝΝΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο υπ’ αριθμ. 58/2007 Προεδρικό Διάταγμα που δη- 
μοσιεύθηκε στο ΦΕΚ 62/τ. Α/15.3.2007 γίνονται οι εξής 
διορθώσεις: 

1) Στην παράγραφο 2 του προοιμίου αντί του εσφαλ¬ 
μένου: 

«2. Την υπ’ αρ.όπως τροποποιήθηκε με την υπ’ 

αριθμ. 5733/Δ 10Ε/179/9.2.2006 όμοια απόφαση (Β' 204)» 

τίθεται το ορθό: 

«2. Την υπ’ αρ.όπως τροποποιήθηκε με την υπ’ 

αριθμ. 5733/ΔΙΟΕ 179/9.2.2006 όμοια απόφαση (Β' 204)». 

2) Στην περίπτωση δ' της παραγράφου 1 του άρθρου 
1 αντί του εσφαλμένου: 

«δ) Στους προϊσταμένους των κατά το άρθρο 2. 

350 ευρώ και» 

τίθεται το ορθό «Στους προϊσταμένους των κατά το 
άρθρο 2.350 ευρώ και» 

3) Στο πρώτο εδάφιο της περίπτωσης ε' της παρα¬ 
γράφου 1 του άρθρου 1 και ειδικότερα στο τέλος αυτής 
αντί του εσφαλμένου: 

«Επιμιιιλητές» 

τίθεται το ορθό: 

«Επιμελητές». 

4) Στο άρθρο 2 αντί του εσφαλμένου: 

«Το πρώτο εδάφιο.σύμφωνα με τις διακρίσεις των 

περιπτώσεων β' δ, ε ,στ' και ο.ειδικότητα του» 

τίθεται το ορθό: 

«Το πρώτο εδάφιο.σύμφωνα με τις διακρίσεις των 

περιπτώσεων β' δ', ε, στ' και ζ.». 

(Από την Προεδρία της Δημοκρατίας) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

Μν 

Ο 

<ΓΟ 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή εά-ΓΟίη από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή σύ-ΐΌΠΐ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε, και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίεχ: 210 4071010 ■ ίπίθΐηβΐ: ΗΗρ://νννννν.βΙ.{|Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ,, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε,Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.οΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΓΗΛ. 210 32 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: 1ιΐΐρ://νννννν·6ΐ·ί|Γ - β-ιποίΙ: ννοί)ΐπ35ΐ£ΐ@6ΐ·ί|Γ 



































